INFORMÁCIE PRE DOTKNUTÚ OSOBU VO VECIACH OCHRANY OSOBNÝCH ÚDAJOV
(poskytované informácie, ak osobné údaje nie sú získané od dotknutej osoby)


Základná škola s vyučovacím jazykom maďarským Ármina Vámberyho
sídlo: Hviezdoslavova 2094/2, 929 01 Dunajská Streda 
IČO: 36 086 576
ako prevádzkovateľ 

poskytuje týmto dotknutej osobe, ktorej osobné údaje neboli získané od dotknutej osoby,

1. identifikačné údaje a kontaktné údaje prevádzkovateľa, 
1. informáciu, že zodpovedná osoba je; Lelkesová Erika  
1. účel spracúvania osobných údajov, na ktorý sú osobné údaje určené: zaradenie a vedenie dotknutej osoby v zozname uchádzačov o zamestnanie u prevádzkovateľa, postup pred uzatvorením pracovnej zmluvy alebo dohody o prácach vykonávaných mimo pracovného pomeru, predzmluvné vzťahy podľa Zákonníka práce; 
1. právny základ spracúvania osobných údajov, ktorým je skutočnosť, že dotknutá osoba vyjadrila súhlas so spracúvaním svojich osobných údajov aspoň na jeden konkrétny účel;
1. kategórie spracúvaných osobných údajov: údaje, ktoré sú potrebné na zaradenie a vedenie dotknutej osoby v zozname uchádzačov o zamestnanie u prevádzkovateľa a ktoré sú dostupné zo zdroja, z ktorého pochádzajú osobné údaje, predovšetkým osobné údaje, ktoré môžu byť potrebné za účelom kontaktovania dotknutej osoby prevádzkovateľom, ako aj osobné údaje, ktoré môžu byť potrebné na postup pred uzatvorením pracovnej zmluvy alebo dohody o prácach vykonávaných mimo pracovného pomeru a pre predzmluvné vzťahy podľa Zákonníka práce; 
1. identifikáciu príjemcu alebo kategóriu príjemcu, ak existuje; kategória príjemcov: sprostredkovatelia a iné osoby, ktoré na základe poverenia prevádzkovateľa spracúvajú osobné údaje (bez ohľadu na to, či sú treťou stranou);
1. informáciu o tom, že prevádzkovateľ nezamýšľa preniesť osobné údaje do tretej krajiny alebo medzinárodnej organizácii; 
1. informáciu o dobe uchovávania osobných údajov; ak to nie je možné, informácie o kritériách jej určenia; kritérium určenia doby uchovávania: na obdobie jedného roka odo dňa poskytnutia súhlasu so spracúvaním osobných údajov, ak nedôjde k odvolaniu súhlasu dotknutej osoby pred jeho uplynutím; osobné údaje sa však môžu uchovávať aj dlhšie, ak sa majú ďalej spracúvať v rozsahu a spôsobom podľa osobitných predpisov alebo ak sa majú ďalej spracúvať výlučne na účel archivácie, na vedecký účel, na účel historického výskumu alebo na štatistický účel na základe osobitných predpisov a ak sú dodržané primerané záruky ochrany práv dotknutej osoby podľa osobitných predpisov o ochrane osobných údajov; 
1. informáciu, že osobné údaje sa nespracúvajú z dôvodu, že spracúvanie osobných údajov je nevyhnutné na účel oprávnených záujmov prevádzkovateľa alebo tretej strany okrem prípadov, keď nad týmito záujmami prevažujú záujmy alebo práva dotknutej osoby vyžadujúce si ochranu osobných údajov, najmä ak je dotknutou osobou dieťa;
1. informácie o práve požadovať od prevádzkovateľa prístup k osobným údajom týkajúcich sa dotknutej osoby, o práve na opravu osobných údajov, o práve na vymazanie osobných údajov alebo o práve na obmedzenie spracúvania osobných údajov, o práve namietať spracúvanie osobných údajov, ako aj o práve na prenosnosť osobných údajov v rozsahu a spôsobom podľa osobitných predpisov;
1. informáciu o práve kedykoľvek svoj súhlas odvolať, ak je právnym základom spracúvania súhlas dotknutej osoby; odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním;
1. informáciu o práve podať návrh na začatie konania o ochrane osobných údajov;
1. zdroji, z ktorého pochádzajú osobné údaje, prípadne informácie o tom, či pochádzajú z verejne prístupných zdrojov: zdrojom osobných údajov je verejne prístupný zdroj - portál profesia.sk, portál www.istp.sk;
1. informáciu o neexistencii automatizovaného individuálneho rozhodovania vrátane profilovania.



Osobitné poučenia a výslovné upozornenie:


Základná škola s vyučovacím jazykom maďarským Ármina Vámberyho
sídlo: Hviezdoslavova 2094/2, 929 01 Dunajská Streda 
IČO: 36 086 576
ako prevádzkovateľ 

poskytuje týmto dotknutej osobe tieto osobitné poučenia a výslovné upozornenie:  

1.	Dotknutá osoba má podľa osobitných predpisov vo veciach ochrany osobných údajov a v rozsahu a spôsobom podľa osobitných predpisov vo veciach ochrany osobných údajov

a)	právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú; ak prevádzkovateľ takéto osobné údaje spracúva, dotknutá osoba má právo získať prístup k týmto osobným údajom a informácie určené v osobitných predpisoch vo veciach ochrany osobných údajov;

b)	právo byť informovaná o primeraných zárukách týkajúcich sa prenosu osobných údajov, ak sa osobné údaje prenášajú do tretej krajiny alebo medzinárodnej organizácii;

c)	právo na to, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú; so zreteľom na účel spracúvania osobných údajov má dotknutá osoba právo na doplnenie neúplných osobných údajov;

d)	právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú; ak prevádzkovateľ zverejnil osobné údaje a je povinný ich vymazať, je zároveň povinný prijať primerané bezpečnostné opatrenia vrátane technických opatrení so zreteľom na dostupnú technológiu a náklady na ich vykonanie na účel informovania ostatných prevádzkovateľov, ktorí spracúvajú osobné údaje dotknutej osoby o jej žiadosti, aby títo prevádzkovatelia vymazali odkazy na jej osobné údaje a ich kópie alebo odpisy;

e)	právo na to, aby prevádzkovateľ obmedzil spracúvanie osobných údajov; 

f)	právo získať osobné údaje, ktoré sa jej týkajú a ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi, ak je to technicky možné.

2.	Prevádzkovateľ výslovne upozorňuje dotknutú osobu, že má podľa osobitných predpisov vo veciach ochrany osobných údajov a v rozsahu a spôsobom podľa osobitných predpisov vo veciach ochrany osobných údajov

a)	právo namietať spracúvanie jej osobných údajov z dôvodu týkajúceho sa jej konkrétnej situácie vykonávané podľa § 13 ods. 1 písm. e) alebo písm. f) zákona č. 18/2018 Z.z. o ochrane osobných údajov alebo podľa článku 6 ods. 1 písm. e) alebo f) Všeobecného nariadenia o ochrane údajov  vrátane profilovania založeného na týchto ustanoveniach; prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku;

b) právo namietať spracúvanie osobných údajov, ktoré sa jej týkajú, na účel priameho marketingu vrátane profilovania v rozsahu, v akom súvisí s priamym marketingom; ak dotknutá osoba namieta spracúvanie osobných údajov na účel priameho marketingu, prevádzkovateľ ďalej osobné údaje na účel priameho marketingu nesmie spracúvať. 

3.	Domáhať sa uvedených práv možno len v medziach osobitných predpisov vo veciach ochrany osobných údajov.

[bookmark: _GoBack]Podmienky plnenia informačnej povinnosti, 
ak osobné údaje nie sú získané od dotknutej osoby:

1. 	Prevádzkovateľ je povinný poskytnúť uvedené informácie 

a) 	najneskôr do jedného mesiaca po získaní osobných údajov, pričom zohľadní konkrétne okolnosti, za ktorých sa osobné údaje spracúvajú,
b) 	najneskôr v čase prvej komunikácie s touto dotknutou osobou, ak sa osobné údaje majú použiť na komunikáciu s dotknutou osobou, alebo
c) 	najneskôr vtedy, keď sa osobné údaje prvýkrát poskytnú, ak sa predpokladá poskytnutie osobných údajov ďalšiemu príjemcovi.
 
2. Prevádzkovateľ je povinný poskytnúť dotknutej osobe pred ďalším spracúvaním osobných údajov informácie o inom účele a ďalšie relevantné informácie podľa osobitných predpisov vo veciach ochrany osobných údajov, ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané.

3. Informačná povinnosť prevádzkovateľa v rozsahu určenom osobitnými predpismi vo veciach ochrany osobných údajov sa neuplatňuje

a) 	v rozsahu, v akom dotknutá osoba už dané informácie má,
b) 	v rozsahu, v akom sa poskytovanie týchto informácií ukáže ako nemožné alebo by si vyžadovalo neprimerané úsilie, najmä ak sa spracúvajú osobné údaje na účel archivácie, na vedecký účel, na účel historického výskumu alebo na štatistický účel, na ktorý sa vzťahujú podmienky a záruky podľa osobitných predpisov vo veciach ochrany osobných údajov, alebo ak je pravdepodobné, že predmetná povinnosť znemožní alebo závažným spôsobom sťaží dosiahnutie cieľov takého spracúvania osobných údajov; prevádzkovateľ je v takom prípade povinný prijať vhodné opatrenia na ochranu práv a oprávnených záujmov dotknutej osoby vrátane sprístupnenia daných informácií verejnosti,
c) 	v rozsahu, v akom sa získanie týchto informácií alebo poskytnutie týchto informácií ustanovuje v osobitnom predpise, ktorý sa na prevádzkovateľa vzťahuje a v ktorom sú ustanovené primerané opatrenia na ochranu práv a oprávnených záujmov dotknutej osoby, alebo
d) 	ak osobné údaje musia zostať dôverné na základe povinnosti mlčanlivosti podľa osobitného predpisu.


